open-index/open-wikipedia-markdown huggingface dataset:
Sjojaha

**Sjojaha** () on taajama (posjolok) ja maalaiskunta Jamalin Nenetsian autonomisen piirikunnan Jamalin niemimaalla sijaitsevassa Jamalin kunnallispiirissä Luoteis-Siperiassa, Obinlahden keskiosan länsirannalla. Sjojaha sijaitsee linnuntietä runsaat 470 kilometriä pohjoiskoilliseen Jamalin Nenetsian pääkaupungista Salehardista.

Vuoden 2010 väestönlaskennan mukaan Sjojahan maalaiskunnassa asui 2&nbsp;605 henkeä koko Jamalin kunnallispiirin 16&nbsp;310 asukkaasta. Kunta on ollut erityisesti nenetsien asuinaluetta.

## Historia
Kylä sai alkunsa viimeistään 1930-luvulla. Lokakuussa 1936 sinne perustettiin ilmatieteellisia havaintoja tekevä sääasema. Sjojahaa laajennettiin Neuvostoliiton alkuaikoina myös pakkotyövoimalla. Sinne päätyi esimerkiksi vuonna 1942 osa eri puolilta Neuvostoliittoa Jamalin piiriin karkotetuista 1&nbsp;675 "kansanvihollisesta" , johon kuului esimerkiksi volgansaksalaisia, valkovenäläisiä, ukrainalaisia ja moldovalaisia. Nämä pakkotyöläiset rakensivat Puikon, Novyi Portin ja Sjojahan asuintaajamia. Seutua kehitettiin pakkotyövoiman avulla.

## Nykyään: Sabettan satama ja taajama
Kaasuteollisuus on levittäytymässä kunnan alueelle, ja paikkakunnalle on suunniteltu ympärivuotisen sataman rakentamista hankkeessa keskeisen Novatek-yhtiön kaasukuljetuksiin. Sjojahasta noin 120 kilometriä pohjoiseen rakennettavasta satamasta, NLG-kaasun ja maaöljyn terminaalista sekä asutuksesta käytetään nimeä Sabetta. Sabettaan on rakennettu vuoteen 2016 mennessä uusia asuinrakennuksia, päiväkoti ja koulu sekä huoltoasema ja lentokenttä. Ympärivuotisten öljykuljetusten mahdollisuutta Obinlahdelle on jo testattu talvioloissa Atomflot-laivaston ydinkäyttöisen jäänmurtajan avulla. Myös rautatieyhteyden rakentamisesta taajamaan on keskusteltu. Rata haluttaisiin vetää jo olemassaolevalta Gazprom-konsernin rakennuttamalta radalta Obskaja–Bovanenkovo.

## Lähteet

## Aiheesta muualla
*Jamalin piirin kotisivut   (mo-yamal.ru)
*Sjojaha Jamalin piirin sivustolla   (mo-yamal.ru)
*O pogode - Sjojaha  (meteoinfo.ru)
*GeoPortal - Karta (zoomattava, sisältöä valittavissa)   (map.yanao.ru)
Eino Liljeroos

**Eino Henrik Liljeroos** (24. toukokuuta 1882 Tampere – 21. maaliskuuta 1977 Tampere) oli suomalainen teollisuusjohtaja. Hän oli koulutukseltaan insinööri, ja hän sai vuorineuvoksen arvon 1945 ja tekniikan kunniatohtorin arvon 1954.

Liljeroosin vanhemmat olivat kunnallisneuvos Johan Henrik Liljeroos ja Julia Maria Högström. Liljeroosin isoisä Henrik Liljeroos oli perustanut Tammerkosken alajuoksulle kehruu- ja kutomatehtaan, jota Johan Henrik Liljeroos laajensi ja muutti osakeyhtiöksi nimeltä H. Liljeroos Oy.

Eino Liljeroos pääsi ylioppilaaksi 1902 ja valmistui insinööriksi 1907. Hän toimi H. Liljeroos Oy:n teknillisenä johtajana 1908–1911 ja Tampereen Pellava- ja Rautateollisuus Oy:ssä kehruuosaston insinöörinä 1911–1919 sekä kutomateollisuusosaston teknillisenä johtajana 1920–1925. Hän oli F. Klingendahl & Co Oy:n verkatehtaan isännöitsijä 1925–1938 ja Suomen Gummitehdas Oy:n teknillinen johtaja 1939–1952.

Liljeroos oli Tampereen kaupunginvaltuuston jäsenenä 1922–1924 ja 1937–1939. Hän oli Suomen työnantajain yleisen ryhmän hallituksen puheenjohtajana ja Suomen työnantajain keskusliiton hallituksen jäsenenä. Hän oli H. Liljeroos Oy:n, Oy Tammer Ab:n ja Tampereen Verkatehdas Oy:n johtokunnan puheenjohtajana sekä Suomen Gummitehdas Oy:n, Nokia Oy:n ja Suomen Kaapelitehdas Oy:n johtokunnan jäsenenä.

Eino Liljeroos oli naimisissa vuodesta 1910 Signe Margareta Nordmannin kanssa.

## Teoksia
* *Ohjeita pellavanviljelijöille*. Pellavanviljelyksen lehtisiä n:o 2. Tampereen pellavatehdas, Tampere 1920.
* *Pellavan korjuusta ja kuivuusta*. Pellavanviljelyksen lehtisiä n:o 1. Tampereen pellavatehdas, Tampere 1920.
* *Tampereen Pellava- ja Rautateollisuus Oy:n raaka-ainehankinnan järjestely*. Pellavanviljelyksen lehtisiä n:o 3. Tampereen pellavatehdas, Tampere 1920.
* *Iltahetkien mietteitä*. Teollisuuden kustannus, Helsinki 1977.

## Lähteet
Henrik Liljeroos

**Henrik Liljeroos**, sukunimi vuoteen 1842 *Heikkilä* (26. joulukuuta 1828 – 21. tammikuuta 1873) oli suomalainen tehtailija. Hän perusti 1851 Tampereelle värjäysliikkeen ja myöhemmin verkatehtaan. Hän oli myös aktiivinen Tampereen kunnallispolitiikassa.

Kangasalan pitäjän Varalan kylästä kotoisin ollut Henrik Liljeroos tuli 12-vuotiaana Tampereelle värjärin oppiin värjärimestari Erik Lindforsin värjäämöön. Hän kävi Tampereella sunnuntaikoulua 1842-1847. Kisälliksi päästyään Liljeroos työskenteli värjärinliikkeissä Turussa, Vaasassa sekä Tampereella värjärimestari Henrik Oslanderin värjäämössä. Vuonna 1851 hän vannoi porvarivalan ja sai Tampereen maistraatilta värjärimestari- ja porvarikirjan.

Liljeroos osti vuonna 1871 Tammerkosken alajuoksulla sijainneen Neulasaari-nimisen saaren. Saarella oli aiemmin toiminut neuloja valmistanut Renforsin neulatehdas, joka oli tehnyt konkurssin 1863. Liljeroos perusti tehdasrakennuksiin kehruu- ja kutomatehtaan sekä lanka- ja kangasvärjäämön. Vuonna 1873 Liljeroos sairastui yritettyään puhdistaa koskeen kertynyttä jäähilettä. Hän vilustui pahoin ja kuoli vain 44-vuotiaana. Liljeroos on haudattu Pyynikin kirkkopuistoon. 

Henrik Liljeroos oli naimisissa vuodesta 1851 Maria Karolina Iso-Tourun (1826–1878) kanssa. 

Henrik Liljeroosin poika Johan Henrik Liljeroos laajensi isänsä perustamaa yritystä, joka nimettiin vuonna 1890 H. Liljeroosin Villankehruu- ja värjäystehtaaksi. Neulasaarta alettiin myös kutsua Kehräsaareksi tai Kehruusaareksi.

## Lähteet
Johan Henrik Liljeroos

**Johan Henrik Liljeroos** (27. toukokuuta 1851 Tampere – 4. tammikuuta 1939 Helsinki) oli suomalainen yritysjohtaja, kunnallisneuvos ja valtiopäivämies.

Liljeroosin vanhemmat olivat värjärimestari Henrik Liljeroos ja Maria Heikintytär. Hän kävi yläalkeiskoulun ja harjoitti ammattiopintoja Ruotsissa 1871–1872. Liljeroos oli isänsä perustaman värjäysliikkeen johdossa 1878–1914 ja muodosti siitä 1919 osakeyhtiön nimellä H. Liljeroos Oy. Liljeroosin aikana tehdas uusittiin kokonaan ja sen yhteyteen perustettiin villakehräämö.

Liljeroos oli säätyvaltiopäivillä porvarissäädyssä Tampereen edustaja 1899, 1900 ja 1904–1905. Hän oli Tampereen kaupunginvaltuuston jäsen 1878–1909.

Liljeroos oli naimisissa vuosina 1875–1924 Julia Maria Högströmin (k. 1924) kanssa. Heidän poikiaan olivat pappi ja kirjailija Heikki Julius Linnove, H. Liljeroos Oy:n toimitusjohtajana vuodesta 1929 toiminut Väinö Henrik Liljeroos (1880–1946) ja vuorineuvos Eino Henrik Liljeroos. 

## Lähteet
Ksyluloosi-5-fosfaatti

**Ksyluloosi-5-fosfaatti** (C5H9O8P) on ksyluloosisokerin johdannainen. Yhdistettä tavataan välituotteena pentoosifosfaattireitissä ja osana fotosynteesiin kuuluvaa Calvinin kiertoa.

## Biologinen rooli
Ksyluloosi-5-fosfaattia muodostuu pentoosifosfaattireitissä sen epimeeristä ribuloosi-5-fosfaatista fosfopentoosiepimeraasientsyymin katalysoimana. Seuraavassa vaiheessa se reagoi riboosi-5-fosfaatin kanssa transketolaasin katalysoimana tuottaen sedoheptuloosi-7-fosfaattia ja glyseraldehydi-3-fosfaattia, jota eliöt voivat hyödyntää glykolyysissä. Transketolaasi katalysoi myös ksyluloosi-5-fosfaatin reaktiota erytroosi-4-fosfaatin kanssa, jolloin muodostuu fruktoosi-6-fosfaattia ja glyseraldehydi-3-fosfaattia. Calvinin kierrossa transketolaasi katalysoi sedoheptuloosi-7-fosfaatin ja glyseraldehydi-3-fosfaatin reaktiota riboosi-5-fosfaatiksi ja ksyluloosi-5-fosfaatiksi sekä fruktoosi-6-fosfaatin ja glyseraldehydi-3-fosfaatin reaktiota erytroosi-4-fosfaatiksi ja ksyluloosi-5-fosfaatiksi. Ksyluloosi-5-fosfaatti muunnetaan edelleen ribuloosi-5-fosfaatiksi fosfopentoosiepimeraasin katalysoimana.

Ksyluloosi-5-fosfaatin on todettu vaikuttavan hiirien rasva-aineenvaihduntaan. Runsas ksyluloosi-5-fosfaatin määrä aktivoi proteiinifosfataasi-2-entsyymiä, joka puolestaan aktivoi lipogeneesiä ja glykolyysiä säätelevää ChREBP-proteiinia.

## Lähteet
Sinä, minä ja Dupree

**Sinä, minä ja Dupree** () on vuonna 2006 ensi-iltansa saanut romanttinen komedia, jonka ohjasivat Joe ja Anthony Russo.

## Lähteet
Behind the Sun (elokuva)

**Behind the Sun** (*Abril despedaçado*) on vuonna 2001 ensi-iltansa saanut Walter Sallesin ohjaama brasilialainen elokuva, joka perustuu albanialaisen Ismail Kadaren romaaniin *Särkynyt huhtikuu*. Kirja kertoo albanialaisesta kunniakulttuurista, ja elokuvassa tapahtumat on siirretty Koillis-Brasiliaan.

## Lähteet

## Aiheesta muualla
*Arvio elokuvasta Film-o-holic-sivustolla
Tumma vesi

**Tumma vesi** (*Dark Water*) on vuonna 2005 julkaistu brasilialaisen Walter Sallesin ohjaama yhdysvaltalainen kauhuelokuva. Se on uusintaversio vuoden 2002 japanilaiselokuvasta *[[Dark Water (vuoden 2002 elokuva)|Dark Water]]*.

## Näyttelijöitä

## Arvioita
Film-O-Holic.com-elokuvasivuston Heidi Mikkolan mielestä Sallesin ensimmäinen englanninkielinen ohjaustyö on paikoin jopa onnistuneempi kuin Hideo Nakatan alkuperäinen ohjaus. Salles on hänestä nähnyt vaivaa kehitellessään henkilöhahmoja ja luodessaan melankolista tunnelmaa. ”Dark Water ei kuitenkaan missään vaiheessa ole varsinaisesti pelottava tai saa katsojaa hyppäämään kauhuissaan penkiltään. Se ei ole kauhuelokuvana kovinkaan toimiva ja paikoitellen se vain toistaa itseään. Silti sen synkkä tunnelma, kalpeat värit ja jatkuva alakuloinen sade huokuvat pahansuopaa kosteutta, joka jättää katsojan läpimäräksi.” 

Myös *Helsingin Sanomien* arvostelijan mukaan *Tumman veden* voi ottaa kauhutarinaa enemmän vertauskuvana hylkäämisen aiheuttamista traumoista, lapsuuden haavoittamasta aikuisuudesta. ”Sellaisena Tumma vesi on jos ei nyt älykäs, niin kuitenkin tietyllä tapaa johdonmukainen elokuva.”*Helsingin Sanomien* Leena Virtasen mukaan 

## Lähteet
The Great Gatsby – Kultahattu

**The Great Gatsby – Kultahattu** on vuonna 2013 ensi-iltansa saanut Baz Luhrmannin ohjaama romanttinen draamaelokuva. Elokuva perustuu F. Scott Fitzgeraldin romaaniin *[[Kultahattu]]* vuodelta 1925. Elokuvan pääosissa ovat Leonardo DiCaprio, Tobey Maguire, Carey Mulligan, Joel Edgerton, Isla Fisher, ja Jason Clarke. Elokuvan ensi-ilta oli Suomessa 17. toukokuuta 2013.

Elokuva palkittiin parhaan puvustuksen ja lavastuksen Oscar-palkinnoilla vuonna 2014.

## Näyttelijät

## Aiheesta muualla

* Virallinen sivusto 
* 
* ''The Great Gatsby – Kultahattu'' Box Office Majossa 
* ''The Great Gatsby – Kultahattu'' Rotten Tomatoesissa 
* ''The Great Gatsby – Kultahattu'' Metacriticissä 
## Kirjallisuutta
*Aitio, Tommi: ”MTV-ajan sykkivä sydän. Kultahattuilua Fitzgeraldista Luhrmanniin”, *Filmihullu* 3/2013.
Färsaarten miehitys

**Färsaarten miehitys** (tunnetaan myös nimellä **Operaatio Valentine**) oli toisessa maailmansodassa suoritettu sotilasoperaatio, jossa britit miehittivät Färsaaret estääkseen saksalaisia hyökkäämästä saarille, koska Natsi-Saksa oli jo miehittänyt Manner-Tanskan. Operaatio aloitettiin 12. huhtikuuta 1940, jolloin kaksi brittihävittäjää purjehti Tórshavnin satamaan. Saaret miehitettiin ja niille rakennettiin linnoituksia saksalaisten hyökkäyksen varalta. Vágariin rakennettiin saarten ainoa lentokenttä vuosina 1942–1943. Saksalaiset tekivät saarille useita lentopommituksia, mutta eivät koskaan nousseet maihin.

Sodan aikana yli 200 färsaarelaista merimiestä sai surmansa saksalaisten upotettua heidän kalastusaluksiaan pommeilla, sukellusveneillä tai merimiinoilla. Pahin yksittäinen onnettomuus sattui 28. maaliskuuta 1942, kun saksalaiset upottivat kalastusalus *Nýggjaberg*in Islannin lähistöllä, jolloin 21 merimiestä sai surmansa. Britit miehittivät Färsaaria vuoteen 1945 asti, jolloin viimeiset sotilaat poistuivat saarilta syyskuuhun mennessä.

Miehityksen aikana Färsaaret hallinnoivat käytännössä itse itseään ja alueen talous pysyi kaikesta huolimatta hyvänä. Britit tunnustivat virallisesti myös Färsaarten lipun erottaakseen paikalliset laivat vihollisista. Kun miehitys päättyi vuonna 1945, Färsaarilla järjestettiin kansanäänestys itsenäisyydestä seuraavana vuonna, jossa enemmistö kannatti itsenäisyyttä. Tanskan kuningas Kristian X ei kuitenkaan tunnustanut itsenäisyysjulistusta.

## Muistaminen

Tiedosto:Minnisvarðin.png|Minnisvarðin, merellä kuolleiden merimiesten muistomerkki. Suunnitellut Hans Pauli Olsen
Tiedosto:Faroe stamp 195 trawler nyggjaberg.jpg|Färsaarelainen postimerkki kalastusalus *Nýggjaberg*istä, joka upotettiin 28. maaliskuuta 1942


## Lähteet
Lamborghini Veneno

**Lamborghini Veneno** (nimi viittaa kuuluisaan härkään, ja on espanjaksi myrkky) on italialaisen autovalmistajan Lamborghinin vuoden 2013 Geneven autonäyttelyssä paljastama auto, joka perustuu Lamborghini Aventadoriin. Autoja valmistetaan myyntiin neljä, kaikki eri värisinä, ja se on tieliikennekelpoinen. Veneno julkistettiin juhlistamaan Lamborghinin 50-vuotisjuhlapäivää. Autossa on sama 6,5&nbsp;l V12-moottori kuin Aventadorissa, mutta se tuottaa 740&nbsp;hv, ja sen maksiminopeus on 355&nbsp;km/h. Veneno kiihtyy 0–100&nbsp;km/h 2,8 sekunnissa. Venenon hinta on 3,1 miljoonaa  puntaa, ja kolme kappaletta on myyty, yksi museossa.

Auton muotoilussa on kiinnitetty huomiota ilmavirtauksiin, joka saa aikaan sen omalaatuisen muotoilun. Myös autoon käytetty hiilikuitu laskee sen painon 120&nbsp;kg pienemmäksi kuin Aventadorin. Auton renkaat on suunniteltu siten, että ne puhaltavat kylmää ilmaa auton jarrulevyihin.

## Lähteet
*topgear.com; This is the Lamborghini Veneno 
*autoblog.com [Lamborghini Veneno supercar celebrates the bull's 50th birthday](http://www.autoblog.com/2013/03/04/lamborghini-veneno-geneva-2013/?utm_source=feedburner&utm_medium=feed&utm_campaign=Feed%3A+weblogsinc%2Fautoblog+(Autoblog))
*topgear.fi Lamborghini Veneno vuotaa julki ennen Geneveä 
*youtube.com Lamborghini Veneno $4.5 million supercar | Performance | Drive.com.au

## Aiheesta muualla
Tampereen Ilveksen SM-liigakausi 2011–2012

**[[Jääkiekon SM-liigakausi 2011–2012|SM-liigakausi 2011–2012]]** oli Tampereen Ilveksen 37. SM-liigakausi. Ilves pelasi runkosarjassa 60 ottelua ja jäi 14 joukkueen sarjassa viimeiselle sjialle. Runkosarja alkoi 16. syyskuuta vierasottelulla paikallisvastustaja Tapparaa vastaan Tampereella Hakametsän jäähallissa. Runkosarjan jälkeen Ilveksen pelit jatkuivat karsintasarjassa Mestiksen voittanutta Vaasan Sportia vastaan. Ilves säilytti sarjapaikkansa otteluvoitoin 4-1.

## Sarjataulukko

*Taulukko on päivitetty 15. huhtikuuta 2012.*

## Kokoonpano

Ilveksen kokoonpano kaudella 2011-2012.

|-
 

|}

### Valmentajat 2011–2012

* **Päävalmentaja**  Juha Pajuoja /  Seppo Hiitelä
* **Valmentaja**  Raimo Helminen,  Pekka Kangasalusta
* **Maalivahtivalmentaja**  Markus Korhonen
* **Fysiikkavalmentaja**  Jarkko Welling
* **Joukkueenjohtaja**  Matti Kaario

## Otteluohjelma

### Tulokset vastustajan mukaan

## Karsinnat
**

Ilves sijoittui runkosarjassa neljänneksitoista, joten se joutui karsintasarjaan. Siellä vastaan tuli Mestiksen voittanut Vaasan Sport. Ilves säilytti sarjapaikkansa otteluvoitoin 4-1.

### Karsintasarja (paras seitsemästä)

## Lähteet
Robert Jehle

**Robert Jehle** (13. heinäkuuta 1952 – 20. huhtikuuta 1988) oli sveitsiläinen käsipalloilija. Hän kilpaili vuoden 1980 kesäolympialaisissa Moskovassa ja kuului siellä kahdeksanneksi jääneeseen Sveitsin miesten joukkueeseen. Myös hänen veljensä Peter Jehle kilpaili olympialaisissa.

## Lähteet
Jarkko Welling

**Jarkko Welling** (s. 26. huhtikuuta 1971 Tampere) on suomalainen voimavalmentaja, sekä painonnostaja.

Lukuisia Suomen mestaruuksia voittanut Jarkko Welling harrastaa painonnostoa Tampereen Pyrinnössä. Welling on vastannut myös jääkiekon SM-liigassa pelaavan Tampereen Ilveksen fysiikkavalmennuksesta vuodet 1997–2007 sekä uudelleen kesästä 2010 alkaen. 

Welling antoi positiivisen dopingtestituloksen vuonna 1994 Kankaanpäässä kun hänen doping-näytteestään löydettiin dekstropropoksifeenin metaboliittia. Welling asetettiin dopingrikkomuksesta kahden vuoden kilpailu- ja toimitsijakieltoon marraskuussa 1994. Welling valitti ratkaisusta urheilun oikeusturvalautakuntaan, joka ei muuttanut annetun kiellon pituutta. 

## Saavutukset
* 8. sija EM-kisoissa 1998
* 8 painonnoston Suomen mestaruutta
* Suomen ennätys 56 kg sarjassa tempauksessa (95 kg), työnnössä (123 kg) ja yhteistuloksessa (217 kg) 3.3.2001 Pori. 

## Lähteet

## Aiheesta muualla
* Jarkko Welling Tampereen Pyrinnön nettisivuilla 
* Jarkko Welling Ilveksen SM-liigajoukkueen nettisivuilla
Peter Jehle (käsipalloilija)

**Peter Jehle** (s. 14. toukokuuta 1957) on sveitsiläinen entinen käsipalloilija. Hän kuului vuoden 1980 kesäolympialaisissa Moskovassa kahdeksanneksi ja vuoden 1984 kesäolympialaisissa Los Angelesissa seitsemänneksi sijoittuneeseen Sveitsin miesten joukkueeseen. Myös Peterin veli Robert Jehle kilpaili olympialaisissa.

## Lähteet
Viggiano

**Viggiano** on kunta Potenzan provinssissa, Basilicatan alueella Etelä-Italiassa. Vuonna 2016 kunnassa asui arviolta 3&nbsp;329 ihmistä.

## Lähteet

## Aiheesta muualla
Westland Whirlwind (hävittäjälentokone)

**Westland Whirlwind** oli Westland Aircraftin valmistama yksipaikkainen ja kaksimoottorinen hävittäjä, joka oli Britannian ensimmäinen.

Se ehti osallistua taisteluun Britanniasta. Moottorina oli kaksi 765 hevosvoiman Rolls-Royce Kestrel -moottorista kehitettyä Peregrine I -V-moottoria, jotka mahdollistivat 589 km/h huippunopeuden. Koneen valmistuessa kesällä 1940 nopeus oli kohtuullisen hyvä, ja jokseenkin vastaava kuin Supermarine Spitfirellä.

Konetyyppiä valmistettiin vain 112 kappaletta. Moottorin lastentaudit lyhensivät muutoin mainiona pidetyn hävittäjän käyttöikää. Laskeutuessa suuri kiitoratavaatimus rajoitti käyttöä Britannian lyhyillä nurmikentillä.

Ilmataisteluista selviytyneet lentokoneet muunnettiin Whirwind Mk I A -tyypin hävittäjäpommittajiksi. Enimmäispommikuorma oli kuitenkin vain 454 kg. Ampuma-aseistuksena oli neljä 20 mm Hispano -tykkiä koneen keulassa. 

## Lähteet
*Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999  (s. 311)

## Aiheesta muualla
Alphonzo Bell

**Alphonzo Edward Bell, Sr.** (s. 29. syyskuuta 1875 Bell, Kalifornia, Yhdysvallat – 27. joulukuuta 1947 Los Angeles, Kalifornia) oli yhdysvaltalainen tennispelaaja, yritysjohtaja ja sijoittaja.

Bell saavutti St. Louisin olympialaisissa 1904 hopeaa nelinpelissä Robert LeRoyn kanssa ja pronssia kaksinpelissä.

## Lähteet
Ferrari LaFerrari

**Ferrari LaFerrari** on italialaisen autovalmistaja Ferrarin superauto, joka on esitelty maaliskuussa 2013 Geneven autonäyttelyssä. Auto on Ferrarin ensimmäinen hybridi, ja siinä on 6,3 litran V12-moottori sekä 120 kilowatin sähkömoottori. LaFerrari kiihtyy 0-100&nbsp;km/h alle kolmessa sekunnissa, ja sen huippunopeus on 354&nbsp;km/h. Autoa valmistettiin 500 kappaletta, ja sen kappalehinta on miljoona puntaa. LaFerrari tuottaa 330 grammaa hiilidioksidia kilometrillä.

## Lähteet
*topgear.com Official: the new Ferrari LaFerrari 
*dailymail.co.uk The 220mph green machine: Ferrari unveils fastest-ever supercar electric hybrid with top speed of 220mph (and a £1m price tag)

## Aiheesta muualla

* LaFerrariFerrari
Neculai Vasilcă

**Neculai Vasilcă** (s. 28. marraskuuta 1955 Bacău) on romanialainen entinen käsipalloilija. Hän oli mukana saamassa lajissaan pronssia sekä kesäolympialaisissa 1980 Moskovassa että kesäolympialaisissa 1984 Los Angelesissa.

## Lähteet
Änkilä

**Änkilä** on entisen Simpeleen kunnan n. 300 asukkaan kylä nykyisessä Rautjärven kunnassa. Kylä sijaitsee Rautjärven kuntakeskuksen Simpeleen eteläpuolella valtatie 6:n molemmin puolin. Matkaa Simpeleelle kertyy n. 3-5 km kylän eri osista. Kylän läpi virtaavat Hiitolanjoki, Hiitolanjokeen laskeva Silamusjoki sekä lisäksi myös Änkilän alueelle sijoittuvaan Silamusjärveen laskeva Torsanjoki.

Liikenneasema Teboil Simpele sijaitsee Änkilänmäellä valtatie 6:n varrella. Kylässä toimivat myös muun muassa puunjalostusalan perheyritys Vankkapuu Oy:n toinen Simpeleen yksiköistä, Häri´s Garage AD-autokorjaamo, Karjalan Betoni Oy, Änkilän Hoivapalvelu Oy:n ylläpitämä Silamuskoti sekä Hevostila Diana.

## Historia
Entisestä Simpeleen kunnasta Neuvostoliitolle luovutetut alueet olivat Änkilään kuuluneita alueita - suurimman osan Änkilänsalosta jäätyä nykyisen valtakunnanrajan mukaisen rajalinjan itäpuolelle.

Mm. Syrjäkosken voimalaitos, joka sijaitsi noin 6 km:n päässä nykyisestä valtakunnan rajasta Hiitolanjoen alajuoksulla 
, oli tällä luovutetulla alueella.

## Lähteet

## Aiheesta muualla
*Änkilän kylän kotisivut
*Änkilän kylän kotisivut (vanha)
*Rautjärven kylät: Änkilä
Piet Salomons

**Pieter Johannes Alexander "Piet" Salomons** (14. heinäkuuta 1924 Batavia – 8. lokakuuta 1948 Schiedam) oli alankomaalainen vesipalloilija. Hän kilpaili vuoden 1948 kesäolympialaisissa Lontoossa ja oli siellä mukana saamassa lajissaan pronssia. Salomons syntyi Indonesiassa sen vielä kuuluessa Alankomaille. Hän teki itsemurhan pian olympialaisten jälkeen.

## Lähteet
Luettelo jääpallon Viron-mestaruusmitalisteista

Tämä on **luettelo jääpallon Viron mestaruuskilpailujen mitalisteista**. Viron mestaruudesta jääpallossa on pelattu vuodesta 1916 lähtien, mutta neljät ensimmäiset kilpailut luokitellaan epävirallisiksi. Viimeksi mestaruudesta pelattiin vuonna 1953.

## Jääpallon Viron mestaruus-mitalistit

*BLTSK = Balti Laevastik Tallinn SK (Baltflot, Балтфлот). Joukkue pelasi Neuvostoliiton-mestaruussarjassa kaudesta 1950 alkaen. 
*Tallinna ÜENÜ = Ülemaaline Eesti Noorsoo Ühendus (Tallinna osakond)

## Lähteet
* sporditulemused
Nijs Korevaar

**Nijs Cornelis Korevaar** (31. joulukuuta 1927 Mijnsheerenland Alankomaat – 1. joulukuuta 2016 Altendorf, Sveitsi) oli alankomaalainen vesipalloilija. Hän oli mukana saamassa lajissaan pronssia kesäolympialaisissa 1948 Lontoossa ja lisäksi sijoittumassa viidenneksi kesäolympialaisissa 1952 Helsingissä. Hän on vesipalloilija Jan Jaap Korevaarin isä.

Korevaar myös voitti vuonna 1950 Euroopan-mestaruuden.

## Lähteet
Nifedipiini

**Nifedipiini** on lääke ja kalsiumkanavan salpaaja, jota käytetään verenpainetaudin ja rasitusrintakivun hoidossa. Kalsiumin määrä soluissa vaikuttaa sydämen toimintaan ja verenpaineeseen. Nifedipiini rentouttaa verisuonten sileää lihaksistoa. Sillä on joitain yhteisvaikutuksia, eikä sitä saa missään tapauksessa ottaa esimerkiksi greippimehun kanssa. Depottabletteja ei saa pureskella.

Nifedipiiniä käytetään myös raskausaikana ennenaikaisten supistusten hoidossa. Teho perustuu kohtulihasta rentouttavaan vaikutukseen. 

Nifedipiinia ei tule käyttää ainakaan silloin, jos käyttää rifampisiinia, fenytoiinia, itrakonatsolia, ketokonatsolia, erytromysiinia, klaritromysiinia, telitromysiinia tai nefatsodonia. Ainakin seuraavat lääkkeet voivat vähentää tai lisätä nifedipiinin vaikutusta: digoksiini, kinidiini, takrolimuusi, indinaviiri, ritonaviiri, sakinaviiri, amprenaviiri, nelfinaviiri, flukonatsoli, fluoksetiini, kinupristiini/dalfopristiini, simetidiini, sisapridi, karbamatsepiini, fenobarbitaali ja natriumvalproaatti.

## Lähteet
* http://www.laakeinfo.fi/Medicine.aspx?m=1637&i=BAYER_ADALAT

## Aiheesta muualla
*Lääkealan turvallisuus- ja kehittämiskeskus (Fimea): Tietoa käyttäjälle, nifedipiini  (pdf)
*PubChem: Nifedipine 
*DrugBank: Nifedipine 
*Human Metabolome Database (HMDB): Nifedipine 
*Kyoto Encyclopedia of Genes and Genomes (KEGG): Nifedipine 
*ChemBlink: Nifedipine
Kansallisneuvosto

**Kansallisneuvosto** tai **kansallinen neuvosto** voi tarkoittaa ainakin seuraavia asioita:

* kansallisneuvosto (*nationalrat*), Itävallan parlamentin alahuone
* kansallisneuvosto (*nationalrat*), Sveitsin parlamentin alahuone
* Slovakian tasavallan kansallinen neuvosto (*Národná rada Slovenskej republiky*), Slovakian parlamentti
* kansallisneuvosto (*National Council*), Namibian parlamentin ylähuone
* kansallisneuvosto (*Conseil national*), Monacon parlamentti
* Georgian kansallinen neuvosto, Georgian ensimmäinen parlamentti vuosina 1917–1918
* kansallisneuvosto (*Nemzeti Főtanács*), Unkarin valtionpäämiehen vuosina 1945–1946 korvannut elin
* Syyrian kansallinen neuvosto, Syyrian oppositioryhmittymä Syyrian sisällissodassa
* siirtymäajan kansallinen neuvosto, Libyan väliaikaishallitus vuoden 2011 vallankumouksen jälkeen
* kansallinen neuvosto, georgialainen kolmen puolueen yhteenliittymä.
Sollentunan kirkko

**Sollentunan kirkko** () on Ruotsissa Sollentunan kunnassa sijaitseva kirkkorakennus. Se on rakennettu 1100-luvun lopussa ja sitä on laajennettu tai remontoitu useita kertoja sen jälkeen. 1400-luvun jälkipuolella tehdyt kalkkimaalaukset ovat Albertus Pictorin edustamaa koulukuntaa.

## Lähteet

## Aiheesta muualla

* Sollentuna kommun: Sollentuna kyrka 
* Stockholms läns museum
Mulkvist

**Mulkvist** on vuonna 2011 perustettu huumoriorkesteri. 

## Jäsenet
* Mato Valtonen
* Sakari Kuosmanen
* Upi Heikkinen
* Marzi Nyman
* Jussi Lampi
* Jamppa Kääriäinen

## Diskografia
* 
Levy äänitettiin Kujalandiassa Lahdessa ja sen tuotti levy-yhtiö AXR ja Ilkka Vainio.

## Lähteet
Amazonas (Venezuela)

**Amazonas** () on yksi Venezuelan osavaltioista. Osavaltio sijaitsee maan eteläosassa muodostaen lähes viidesosan maan pinta-alasta. Kuitenkin vähemmän kuin prosentti Venezuelan väestöstä asuu osavaltiossa. Osavaltion pääkaupunki on Puerto Ayacucho. Amazonas oli liittovaltion territorio vuodesta 1864 vuoteen 1994, jolloin se sai osavaltion oikeudet. 

Osavaltio sijaitsee Brasilian ja Kolumbian rajalla, Orinocojoen ja Amazonin sivujoen Rio Negron valuma-alueilla.

Vuoden 2011 väestönlaskennassa osavaltiossa oli noin 146&nbsp;500 asukasta.

## Lähteet

## Aiheesta muualla
Jääpallon Viron-mestaruuskilpailut 1934

Otteluihin **Jääpallon Viron-mestaruudesta 1934** osallistui kolme joukkuetta. Viron jääpallomestaruus ratkaistiin kaikkiaan 13. kerran. Loppuotteluun selvisivät Tallinna Kalev ja Tallinna Sport. Kolmas osallistunut joukkue oli Tartu Kalev

## Loppuottelu


### Mestarijoukkue
Kalevin joukkue: Paul Freiberg, Johannes Hanberg, Erich Jõers, Feliks Kivi, Antoni Koovit, Boris Nelisnoi, Villem Raie, Aleksander Rauk, Bernhard Ruul, Raoul Sauer, Heinrich Uukkivi.

## Lähteet
* Jääpall; 13. EESTI MEISTRIVÕISTLUSED
Tanja Nijmeijer

**Tanja Nijmeijer** (s. 13. helmikuuta 1978 Denekamp) on hollantilainen vasemmistoaktivisti ja kieltenopettaja. Hän on tullut tunnetuksi liityttyään vuonna 2002 Kolumbian hallitusta vastaan taistelevaan FARC-sissiliikkeeseen. Nijmeijer on liikkeen ainoa tunnettu eurooppalainen jäsen.

## Lapsuus ja nuoruus
Tanja Nijmeijer vietti lapsuutensa lähellä Saksan rajaa sijaitsevassa pienessä Denekampin kaupungissa. Hän sai katolisen kasvatuksen ja haaveili lapsena ryhtyvänsä nunnaksi. Nijmeijer on kertonut alkaneensa pohtimaan uskonnollisia kysymyksiä kouluikäisenä ja myöhemmin opiskellessaan kieliä Groningenin yliopistossa hän ryhtyi ateistiksi. Vuonna 1998 Nijmeijer matkusti Kolumbiaan ja aloitti työharjoittelun englannin opettajana Pereiran kaupungissa toimivassa yksityiskoulussa. Oleskelunsa aikana hän kiinnostui Kolumbian yhteiskunnallisista epäkohdista ja FARC-sissiliikkeestä.

## Toiminta sissiliikkeessä
Vuonna 2002 Nijmeijer palasi Kolumbiaan ja liittyi FARC:n riveihin. Hän toimi aluksi maan pääkaupungissa Bogotássa, osallistuen muun muassa poliisiasemia vastaan tehtyihin pommi-iskuihin. Myöhemmin Nijmeijer sai sotilaskoulutusta ja liittyi Kolumbian maaseudulla ja viidakoissa piileskeleviin taistelujoukkoihin. Hänen toimintansa FARC-liikkeessä tuli julkisuuteen vuonna 2007, kun Kolumbian armeija iski sissien tukikohtaan, josta löytyi hänen päiväkirjojaan sekä muistiinpanojaan.

Tanja Nijmeijer on asetettu poissaolevana syytteeseen Kolumbiassa sekä myös Yhdysvalloissa, jossa häntä syytetään vuonna 2003 tapahtuneesta viiden amerikkalaisen sieppauksesta. Elokuusta 2012 lähtien Nijmeijer on kuulunut FARC:n valtuuskuntaan sissiliikkeen ja Kolumbian hallituksen välisissä rauhanneuvotteluissa, jotka ovat käynnissä Kuuban pääkaupungissa Havannassa.

## Lähteet
Jääpallon Viron-mestaruuskilpailut 1933

Otteluihin **Jääpallon Viron-mestaruudesta 1933** osallistui kaksi joukkuetta. Viron jääpallomestaruus ratkaistiin virallisesti 12. kerran. Mestaruusottelussa kohtasivat Tallinna Kalev ja Tartu Kalev

## Loppuottelu


### Mestarijoukkue
Tallinnan Kalevin joukkue: Paul Freiberg, Aleksander Gerassimov, Johannes Hanberg, Antoni Koovit, Arnold Matiisen, Boris Nelisnoi, Villem Raie, Bernhard Ruul, Raoul Sauer, Heinrich Uukkivi.

## Lähteet
* Jääpall; 12. EESTI MEISTRIVÕISTLUSED
Jääpallon Viron-mestaruuskilpailut 1931

Otteluihin **Jääpallon Viron-mestaruudesta 1931** osallistui viisi joukkuetta. Viron jääpallomestaruus ratkaistiin virallisesti 10. kerran. Mestaruusottelussa kohtasivat Tallinna Sport ja Tallinna ÜENÜ. Muut osallistuneet joukkueet olivat Tallinna Kalev, Tartu Kalev ja Tartu ASK.

## Loppuottelu

### Mestarijoukkue
Sportin joukkue: Eugen Einman, Voldemar Hammer, Karl-Richard Idlane, Rudolf Jurna, Friedrich Karm, Rudolf Kuuskla, Ferdinand Laurberg, Heinrich Paal, Herbert Seegner, Karl-Rudolf Silberg, Evald Tipner, Artur Uuetoa.

## Lähteet
* Jääpall; 10. EESTI MEISTRIVÕISTLUSED
Muutoksenhakulautakunta

**Muutoksenhakulautakunta** voi tarkoittaa Suomessa jotakin seuraavista:
* Opintotuen muutoksenhakulautakunta
* Sosiaaliturvan muutoksenhakulautakunta
* Tapaturma-asioiden muutoksenhakulautakunta
* Työeläkeasioiden muutoksenhakulautakunta
* Työttömyysturvan muutoksenhakulautakunta

## Katso myös
* Urheilun oikeusturvalautakunta
* Vakuutuslautakunta
Jääpallon Ruotsin 1.divisioonan kausi 1932

**Jääpallon Ruotsin Division I:n kausi 1932** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1932 Ruotsin jääpallomestaruudesta.

Lohkovoittajiksi selviytyivät Västerås SK ja IF Göta. Loppuottelu pelattiin Tukholmassa 6. maaliskuuta. 

## Division I

### Pohjoinen

### Etelä

### Loppuottelut
6.3. Tukholma Yleisöä 8 454

## Lopulliset sijoitukset

## Lähteet
* Bandytipset kalenderbiteri
* VSK:n finaaliottelut kautta aikain

### Viitteet
Liittoneuvosto (Itävalta)

**Liittoneuvosto**  (saks. *Bundesrat*) on Itävallan kaksikamarisen parlamentin ylähuone. Liittoneuvostoon kuuluu 61 edustajaa, jotka ovat Itävallan osavaltioiden maapäivien valitsemia. Liittoneuvosto käyttää lainsäädäntövaltaa yhdessä kansallisneuvoston kanssa ja sillä on veto-oikeus alahuoneen lakeihin.

## Lähteet
Parinda

**Parinda** on vuonna 1989 julkaistu intialainen rikosdraamaelokuva, jonka on ohjannut ja tuottanut Vidhu Vinod Chopra. Monet pitävät sitä käännekohtana hindinkielisten elokuvien realistisuudessa, kuvaamalla Intian järjestäytynyttä rikollisuutta. Pääosia näyttelevät Jackie Shroff, Anil Kapoor, Nana Patekar ja Madhuri Dixit. Elokuva voitti kaksi National Film Awards -palkintoa ja viisi Filmfare Awards -palkintoa.

## Näyttelijät

## Soundtrack

## Palkinnot
;National Film Awards
* Paras miessivuosa – Nana Patekar
* Paras leikkaus – Renu Saluja

;Filmfare Awards
* Paras ohjaus – Vidhu Vinod Chopra
* Paras miespääosa – Jackie Shroff
* Paras miessivuosa – Nana Patekar
* Paras leikkaus – Renu Saluja
* Paras käsikirjoitus – Shivkumar Subrahmanyam

## Lähteet

## Aiheesta muualla
* 
*
Jääpallon Viron-mestaruuskilpailut 1930

**Jääpallon Viron-mestaruudesta 1930** pelattiin neljän joukkueen cup-kilpailu. Viron jääpallomestaruus ratkaistiin virallisesti 9. kerran. Mestaruusottelussa kohtasivat Tallinna Sport ja Tartu Kalev. Muut osallistuneet joukkueet olivat Tallinna Kalev ja Tallinna Hokiklubi.

## Loppuottelu

### Mestarijoukkue
Sportin joukkue: Elmar Aun, Eugen Einman, Karl-Richard Idlane, Rudolf Jurna, Friedrich Karm, Ferdinand Laurberg, Heinrich Paal, Villem Raie, Herbert Seegner, Karl-Rudolf Silberg, Evald Tipner, Artur Uuetoa.

## Lähteet
* Jääpall; 9. EESTI MEISTRIVÕISTLUSED
Luettelo lento-onnettomuuksissa kuolleista valtionpäämiehistä ja hallitusten johtajista

Tämä on luettelo **virassa olevista** valtionpäämiehistä sekä hallitusten päämiehistä, jotka ovat menehtyneet lento-onnettomuudessa. 
Luettelossa ei ole yksittäisiä rivikansanedustajia.

## Valtionpäämiehet

## Hallitusten päämiehet

## Kansainväliset järjestöt

## Lähteet
Disproportionaatio

**Disproportionaatio** on kemiallisen hapetus-pelkistysreaktion erikoislaji, jossa saman alkuaineen ennestään samalla hapetusasteella olleista atomeista osa hapettuu, osa pelkistyy.

## Esimerkkejä

Disproportionaatio esiintyy muun muassa joidenkin siirtymämetallien ioneilla, kun saman alkuaine voi esiintyä yhdisteissään eri hapetus­asteilla.  Esimerkiksi kupari voi yhdisteissään esiintyä joko Cu+ tai Cu2+ -ioneina, mutta näistä vain Cu2+ -ionit ovat pysyviä vesi­liuoksissa. Jos jotakin Cu+-ioneja sisältävää suolaa liuotetaan veteen, osa ioneista hapettuu Cu2+ -ioneiksi ja osa pelkistyy metalliseksi kupariksi:

*2 Cu+ \rightleftharpoons Cu2+ + Cu

Tämä reaktio tapahtuu, koska reaktion Cu+ + e<sup>-</sup> \rightleftharpoons Cu(s) elektrodipotentiaali on +0,52 V mutta reaktion Cu2 + e- \rightleftharpoons Cu+ vain +0,159&nbsp;V, joten Cu+ on voimakkaampi hapetin kuin Cu2+.

Tällainen reaktio tapahtuu muun muassa, kun kupari(I)oksidia (CuO) lisätään rikkihappoliuokseen. Kokonais­reaktio on tällöin

*Cu2O \rightleftharpoons Cu(s) + CuO 

tai ionireaktioksi kirjoitettuna

*Cu2O (S) + 2H+ \rightleftharpoons Cu(s) + Cu2+ + H2O.

Disproportionaatio voi esiintyä myös ko­va­lentti­silla yhdisteillä. Esimerkiksi dityppitetraoksidissa (N2O4) typpi on hapetus­asteella +IV, mutta tämän yhdisteen liuetessa veteen syntyy sekä typpihappoa, jossa typen hapetu­saste on +V, että typpihapoketta, jossa sen hapetu­saste on +III:

*N2O4 + 2 H2O \rightleftharpoons HNO2 + HNO3

Vetyperoksidi (H2O2) on epävakaa yhdiste, joka hajoaa herkästi dis­pro­portinoi­tu­malla vedeksi ja vapaaksi hapeksi:

2 H2O2 \rightleftharpoons 2 H2O + O2.

Myös orgaanisessa kemiassa esiintyy dis­pro­portio­naatio­reaktioita. Esimerkiksi Cannizzaro-reaktiossa väkevä kaliumhydroksidi voi saada bentsaldehydin dis­pro­portinoi­tu­maan niin, että osa siitä hapettuu bentsoe­hapoksi, osa pelkistyy bentsyylialkoholiksi:

* 2 C6H5COH \rightleftharpoons C6H5COOH + C6H5CH2OH

## Lähteet
Geordie Shore

**Geordie Shore** on brittiläinen tositelevisiosarja, jota esittää MTV. Vuonna 2011 alkanutta sarjaa on tehty 22 tuotantokautta.

## Osallistujat

Musta = vakituinen
Harmaa = vieraileva
Valkoinen = ei esiinny

## Lähteet
Jääpallon Viron-mestaruuskilpailut 1928

**Jääpallon Viron-mestaruutta 1928** läksi tavoittelemaan kolme joukkuetta. Viron jääpallomestaruus ratkaistiin virallisesti 7. kerran. Mestaruusottelussa kohtasivat Tallinna Sport ja Tallinna Kalev. Kolmas osallistuja oli Tallinna Hokiklubi.

## Loppuottelu

### Mestarijoukkue
Sportin joukkue: Karl-Richard Idlane, Harald Kaare, Friedrich Karm, Ferdinand Laurberg, Heinrich Paal, Villem Raie, Ilmar Reintam, Herbert Seegner, Karl-Rudolf Silberg, Evald Tipner, Artur Uuetoa.

## Lähteet
* Jääpall; 7. EESTI MEISTRIVÕISTLUSED
Alex Boegschoten

**Alex Boegschoten** (s. 15. heinäkuuta 1956) on alankomaalainen entinen vesipalloilija. Hän kilpaili vuoden 1976 kesäolympialaisissa Montrealissa ja kuului siellä pronssia saaneeseen Alankomaiden miesten joukkueeseen.

## Lähteet
Jääpallon Viron-mestaruuskilpailut 1927

**Jääpallon Viron-mestaruutta 1927** läksi tavoittelemaan neljä joukkuetta. Viron jääpallomestaruus ratkaistiin virallisesti 6. kerran. Mestaruusottelussa kohtasivat Tallinna Hokiklubi ja Tallinna Sport. Muut joukkueet olivat Tallinna Kalev ja Tartu Kalev. Tallinna Hokiklubi voitti mestaruuden, joka jäi seuran ainoaksi jääpallossa.

## Loppuottelu

### Mestarijoukkue
Hokiklubin joukkue: Herbet Freiberg, Paul Freiberg, Gerretz, Alfred Kleinberg, Märka, Ralf Pinkowski, Karl Ree, Raoul Sauer, Boris Sprantzman, Paul Tomingas, Erich Triumf.

## Lähteet
* Jääpall; 6. EESTI MEISTRIVÕISTLUSED
Nico Landeweerd

**Nicolaas Albertus Adrianus "Nico" Landeweerd** (s. 3. huhtikuuta 1954 Hilversum) on alankomaalainen entinen vesipalloilija. Hän osallistui olympialaisiin ensimmäistä kertaa Montrealin kisoissa 1976 ja kuului siellä pronssia saaneeseen Alankomaiden miesten joukkueeseen. Hän kilpaili myös kesäolympialaisissa 1980 Moskovassa ja kesäolympialaisissa 1984 Los Angelesissa sijoittuen molemmilla kerroilla joukkueineen kuudenneksi.

## Lähteet
András Bodnár

**András Bodnár** (s. 9. huhtikuuta 1942 Užhorod, Ukraina) on unkarilainen entinen vesipalloilija. Hän kilpaili myös uintilajeissa.

Bodnár sai joukkueineen neljä olympiamitalia vesipallossa. Näihin kuuluu yksi kulta (1964), yksi hopea (1972) ja kaksi pronssia (1960 ja 1968). Bodnár osallistui kesäolympialaisissa myös 1&nbsp;500 metrin vapaauintiin 1960 ja 400 metrin vapaauintiin 1964.

## Lähteet
Tivadar Kanizsa

**Tivadar Kanizsa** (4. huhtikuuta 1933 Debrecen – 4. marraskuuta 1975 Jásztelek) oli unkarilainen vesipalloilija. Hän oli mukana voittamassa lajissaan kultaa kesäolympialaisissa 1956 Melbournessa ja jälleen kesäolympialaisissa 1964 Tokiossa. Lisäksi hän sai joukkueineen pronssia vuoden 1960 kesäolympialaisissa Roomassa.

## Lähteet
Franco Lavoratori

**Franco Lavoratori** (15. maaliskuuta 1941 Recco – 3. toukokuuta 2006 Genova) oli italialainen vesipalloilija. Hän kilpaili Pro Recco -joukkueen jäsenenä. Lavoratori oli mukana voittamassa lajissaan kultaa vuoden 1960 kesäolympialaisissa Roomassa. Hän sijoittui joukkueineen neljänneksi sekä kesäolympialaisissa 1964 Tokiossa että kesäolympialaisissa 1968 Méxicossa. Hän osallistui vielä vuoden 1972 kesäolympialaisiin Münchenissä kuuluen kuudenneksi sijoittuneeseen joukkueeseen.

## Lähteet
McLaren P1

**McLaren P1** on englantilaisen autovalmistajan McLarenin alun perin vuoden 2012 Paris Motor Show’ssa konseptiautona ja vuoden 2013 Geneven autonäyttelyssä esittelemä hybridisuperauto. Autossa on 3,8-litrainen V8 -moottori, joka tuottaa 737 hevosvoimaa (542&nbsp;kilowattia) ja 719 newtonmetriä vääntöä. Moottori on yhdistetty 178 hevosvoiman (131&nbsp;kilowatin) sähkömoottoriin, joka tuottaa 260&nbsp;newtonmetriä vääntöä. Sähkömoottorin 96&nbsp;kilogramman painoisen akun lataaminen vie kaksi tuntia, ja pelkästään sähkömoottoria käyttäen voi ajaa 10&nbsp;kilometriä. Sähkömoottori on tarkoitettu myös parantamaan kiihtyvyyttä, tasaamalla ahdinten aiheuttamaa viivettä moottorin reagoidessa kaasupolkimeen. Auton muotoiluun vaikutti McLaren MP4-12C auton muotoilu, ja sen kori on valmistettu hiilikuidusta.

McLaren P1:n huippunopeus on 350&nbsp;km/h, ja se kiihtyy 0–100&nbsp;km/h alle kolmessa sekunnissa. Autosta tuotetaan 375 kappaletta ja sen kappalehinta esimerkiksi Saksassa on noin miljoona euroa.

P1:ssä on otettu vaikutteita F1-autoista. Auton takasiivessä on F1-autoissa käytetty DRS, ilmanvastuksen pienentämiseen tarkoitettu järjestelmä, joka vähentää ilmanvastusta 23&nbsp;%.

## Lähteet
*McLaren esittelee hybriditykin Geneven autonäyttelyssä 
*Geneven autonäyttely 2013: Kuvia, videokuvaa ja webkamerat 
*McLaren P1:n tekniset tiedot julki – 903hv Twin Power-hybridistä 
*McLaren P1 - Haastaja Ferrarin ja Lamborghinin superautoille
*Kun superautot eivät enää riitä - nyt tulevat hyperautot! 
### Viitteet

## Aiheesta muualla
Rusokylkikerttuli

**Rusokylkikerttuli** (*Setophaga pensylvanica*) on kerttulien heimoon kuuluva varpuslintu.

## Tuntomerkit
Kesällä pesimispuvussa rusokylkikerttulilla on kellertävä otsa, musta silmänympärys, valkoinen vatsapuoli ja ruskea juova kyljissä. Juova on pidempi ja kirkkaampi koirailla ja vanhoilla yksilöillä ja saattaa puuttua nuorilta yksilöiltä kokonaan. Rusokylkikerttuli painaa keskimäärin 9 grammaa.

## Levinneisyys
Rusokylkikerttuleita pesii Kanadassa ja Yhdysvalloissa. Talvehtimisalueet sijaitsevat Keski-Amerikassa.

## Lisääntyminen
Koiraat saapuvat pesimäalueille ennen naaraita ja valtaavaat reviiriin, jonka ne ilmoittavat laulamalla. Kun naaras saapuu koiraan luo, on koiras ensin aggressiivinen sitä kohtaan. Parittelun jälkeen koiras seuraa ja vartioi naarasta, joka rakentaa pesän yksin lehtipuuhun tai pensaaseen. Naaras myös hautoo munat yksin. Muninta tapahtuu toukokuun puolivälin ja heinäkuun puolivälin välillä ja laji pesii vain kerran kesässä. Munia on keskimäärin neljä ja naaras hautoo niitä keskimäärin 12 päivää. Molemmat vanhemmat osallistuvat poikasten ruokkimiseen ja ulosteiden siivoamiseen pesästä. Poikaset kasvavat nopeasti ensimmäisen viikon aikana ja tulevat lentokykyisiksi 9 vuorokauden ikäisinä. Poikaset jättävät pesän 10 tai 11 vuorokauden ikäisinä ja siirtyvät pesästä pensaikkoihin, joihin vanhemmat ruokkivat niitä noin kuukauden ikäisiksi. Laji elää luonnossa keskimäärin 83 kuukautta.

## Ravinto
Rusokylkikerttulit käyttävät ravinnokseen pääasiassa hyönteisiä, mutta jonkin verran myös hedelmiä.

## Lähteet
Jääpallo Pohjoismaisissa kisoissa 1926

Jääpalloturnaukseen vuoden 1926 Pohjoismaisissa kisoissa osallistui kolmetoista joukkuetta. Ruotsista mukaan lähti 12 maakuntajoukkuetta ja Norja osallistui maajoukkueellaan. Suomi ei ollut puolustamassa vuoden 1922 voittoaan.

## Alkuerät
31. tammikuuta alkaen

## Välierät

## Ottelu 3. sijasta

## Loppuottelu

## Lähteet
* Svenska dagbladets Årsbok
* Dalpilen 16.1.1926 - alustava otteluohjelma
* Dalpilen 2.2.1926
* Dalpilen 13.2.1926
* Dalpilen 16.2.1926
Heartbeat (Don Johnsonin albumi)

**Heartbeat** on Don Johnsonin debyyttipopalbumi vuodelta 1986. Albumin peruskokoonpanon lisäksi sillä esiintyi muitakin muusikoita. Albumi pääsi sijalle 17 Yhdysvaltain Billboard 200 listalla lokakuussa 1986, ja myi sittemmin platinaa. Singlenä julkaistiin albumin nimikappale sekä kappale *Heartache Away*. Ensin mainittu saavutti sijan 5 Billboardin Hot 100 listalla.

## Kappaleet
# "Heartbeat" &nbsp;(Säv ja san. Eric Kaz ja Wendy Waldman)&nbsp; 4:21
# "Voice On A Hotline" &nbsp;(Säv ja san. Kathy Wakefield ja Bill LaBounty)&nbsp; 4:02
# "The Last Sound Love Makes" &nbsp;(Säv ja san. Tony Sciuto, Sam Egorin ja John Capek)&nbsp; 4:30
# "Lost In Your Eyes" &nbsp;(Säv ja san. Tom Petty)&nbsp; 4:31
# "Coco Don't" &nbsp;(Säv ja san. Peter Kaye ja Nan O' Byrne)&nbsp; 3:32
# "Heartache Away" &nbsp;(Säv ja san. Steve Cochran)&nbsp; 4:51
# "Love Roulette" &nbsp;(Säv ja san. Don Johnson, ja Mark Leonard)&nbsp; 4:20
# "Star Tonight" &nbsp;(Säv ja san. Bob Seger)&nbsp; 2:55
# "Gotta Get Away" &nbsp;(Säv ja san. Chas Sandford)&nbsp; 4:27
# "Can't Take Your Memory" &nbsp;(Säv ja san. Don Johnson, ja Curly Smith)&nbsp; 4:30

## Kokoonpano
* Don Johnson – laulu
* Chas Sandford – rytmikitara, soolokitara, akustinen kitara
* Mark Leonard – bassokitara
* Charles Judge – koskettimet
* Curly Smith – rummut, lyömäsoittimet

### Vierailevat muusikot
* Dickey Betts – kitara
* Bill Champlin – koskettimet, taustalaulu
* Tamara Champlin – taustalaulu
* Michael Des Barres – taustalaulu
* Earl Gardner – puhaltimet
* Willie Nelson – kitara, taustalaulu
* Lenny Pickett – saksofoni
* Bonnie Raitt – taustalaulu
* Micky Raphael – huuliharppu
* Jamie Skylar – taustalaulu
* Stevie Ray Vaughan – soolokitara
* Ron Wood – akustinen kitara, taustalaulu
* Dweezil Zappa – soolokitara
Jääpallon Viron-mestaruuskilpailut 1926

**Jääpallon Viron-mestaruudestaa 1926** pelasi kolme joukkuetta. Viron jääpallomestaruus ratkaistiin virallisesti 5. kerran. Mestaruusottelussa kohtasivat Tallinna Kalev ja Tallinna Sport. Kolmas osallistuja oli Tallinna Hokiklubi.

## Loppuottelu

### Mestarijoukkue
Kalevin joukkue: H. Erjapea, Aleksander Jõers, Harald Kaarmann, Antoni Koovit, Feliks Kull, Johannes Lello, V. Liljencrantz, Arnold Luha, L. Ostrat, Elmar Rähn, Johannes Sarv.

## Lähteet
* Jääpall; 5. EESTI MEISTRIVÕISTLUSED
Miesten yleisluistelun maailmanmestaruuskilpailut 1964

Yleisluistelun maailmanmestaruudesta kilpailtiin Helsingissä 15.-23. helmikuuta 1964. Kisapaikka oli Helsingin olympiastadion.

:  * = kaatui
:  NC = ei jatkoon eli viimeiselle matkalle
:  NS = ei startannutt
:  DQ = disqualifioitu

* Speed Skating - World Allround Championships - 1963/1964
István Hevesi

**István Hevesi** (2. huhtikuuta 1931 Eger – 9. helmikuuta 2018) oli unkarilainen vesipalloilija. Hän oli mukana voittamassa lajissaan kultaa vuoden 1956 kesäolympialaisissa Melbournessa ja sai siinä lisäksi joukkueineen pronssia kesäolympialaisissa 1960 Roomassa.

## Lähteet
Guamin taistelu (1941)

**Ensimmäinen Guamin taistelu** oli joulukuussa 1941 japanilaisten ja yhdysvaltalaisten välinen taistelu Guamin saaresta.

Taistelu alkoi 9. joulukuuta 1941, kun japanilaiset nousivat maihin 5&nbsp;000 sotilaan voimin. Puolustajina oli 365 merijalkaväen sotilasta ja paikallisia. Seuraavana päivänä japanilaiset piirittivät yhdysvaltalaiset, jotka antautuivat 25 minuutin taistelun jälkeen. Taistelussa menehtyi 17 yhdysvaltalaissotilasta ja yksi japanilaissotilas.

Japanilaiset miehittivät Guamin saaren ja saivat 406 sotavankia. Japanilaiset miehittivät saarta vuoteen 1944 saakka, jolloin yhdysvaltalaiset valtasivat saaren takaisin Toisessa Guamin taistelussa.

## Lähteet
* 

### Viitteet
Tampereen Jalkapalloklubi

**Tampereen Jalkapalloklubi** (TJK) on vuonna 1972  perustettu tamperelainen jalkapallon ja futsalin erikoisseura. 

TJK:n naisten edustusjoukkue pelaa kaudella 2013 Naisten Ykkösen B-lohkossa.

## Saavutuksia
**Jalkapallo**
*Naisten Suomen Cupin pikkufinaalin voitto: 2012
**Futsal**
*Naisten Suomen mestaruus: 2007, 2011
*Naisten SM-hopeaa: 2013
*Naisten SM-pronssia: 2012
*Naisten Futsal Cupin voitto: 2007

## Lähteet

## Aiheesta muualla
*Tampereen Jalkapalloklubin kotisivut
Uimaräpylä

**Uimaräpylät** ovat kumista ja muovista valmistettuja apuvälineitä, joita käytetään vesiurheilulajeissa, kuten uinti ja sukeltaminen.

Sukeltajat käyttävät räpylöitä, sillä ihmisen jalka tarjoaa kokonsa takia suhteellisen vähän työntövoimaa, etenkin kun sukeltajalla on mukana painolastia. Erityisen pitkiä uimaräpylöitä käyttävät vapaasukeltajat, koska he tarvitsevat hitaampaa jalkaliikettä.

## Rakenne

Räpylöitä on kahta tyyppiä; avokantaisia ja umpikantaisia. Avokantaisissa on kantapään takaa kulkeva lukitusjärjestelmällä varustettu kantahihna. Umpikantaisissa taasen jalkaosa on joustavaa materiaalia ja peittää myös kantapään. Avokantaräpylöiden kanssa käytetään neopreenistä valmistettuja sukkia tai kenkiä. Umpikantaräpylät soveltuvat uima-altaaseen ja lämpimään veteen. Räpylöitä valmistetaan pehmeällä lavalla ja kovalla lavalla. Pehmeälapaisella räpylällä on miellyttävämpi uida kuin kovalapaisella ja sillä ei synny helposti kramppeja. Sen sijaan kovalapaisella saadaan nopeampi vauhti kuin pehmeälapaisilla. Räpylän lapa on yleensä taivutettu hieman alapäin, jottei nilkkaa tarvitse taivuttaa ääriasentoon. 

## Historia
Aikaiset keksijät, kuten Leonardo da Vinci ja Giovanni Alfonso Borelli, testasivat erilaisia uimaräpylöitä.

Benjamin Franklin rakensi nuoruudessaan puiset, paletin muotoisen uimaräpylät auttamaan häntä liikkumaan nopeammin vedessä.

Modernit uimaräpylät ovat ranskalaisen Louis de Corliaun, Ranskan laivaston *capitaine de corvetten,* kehittämät. Hän esitteli vuonna 1914 ensimmäiset räpyläprototyyppinsä. De Corliau jätti laivaston vuonna 1924 omistautuakseen keksinnölleen. Tehtyään räpylöitä vuosia omassa asunnossaan Pariisissa de Corliau aloitti räpylöiden massatuotannon viimein vuonna 1939. Samana vuonna hän antoi Owen P. Churchillille luvan valmistaa hänen räpylöitään Yhdysvalloissa. Churchill vaihtoi räpylöiden ranskankielisen nimen (*propulseurs*) nimeen *swimfins*, joka on edelleen yleisimmin käytössä oleva nimitys räpylöille englanninkielisissä maissa. Churchill esitteli tuotteensa Yhdysvaltain laivastolle, joka otti ne käyttöönsä Underwater Demolition Teamille.

Isossa-Britanniassa Dunlop Rubber valmisti Yhdistyneen kuningaskunnan laivaston sukeltajille räpylöitä toisessa maailmansodassa.

Vuonna 1946 brittiläinen kauppa Lillywhites toi Britanniaan 1&nbsp;000 paria räpylöitä, ja ne kaikki myytiin loppuun alle kolmessa kuukaudessa.

Vuonna 1948 Cressi-Sub-niminen yritys kehitti ensimmäiset koko jalan räpylät.

## Katso myös
*Käsiräpylät

## Lähteet

## Aiheesta muualla
Jehudà Cresques

**Jehudà Cresques** (1360–1410), myös nimellä *Jafudà Cresques*, *Jaume Riba* ja *Cresques lo Juheu* oli katalonialais-juutalainen kartografi 1400-luvulla. Myös hänen isänsä Abraham Cresques oli kartografi. Hän oli syntynyt Mallorcalla, kääntynyt juutalaisuudesta roomalaiskatoliseksi ja teki suuren osan elämäntyöstään portugalilaisen prinssin Henrik Purjehtijan palveluksessa tämän purjehduskoulussa Sagresissa.

## Lähteet